

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΧΑΝΙΩΝ**

**ΔΗΜΟΤΙΚΟ ΓΗΡΟΚΟΜΕΙΟ**

**ΧΑΝΙΩΝ**

Μελιδονίου 27, Χανιά Κρήτης 73100

Πληρ.Τζεϊράνη Ελευθερία

Τηλ.: 28210-23394

mail: ghrokom@otenet.gr

**ΔΙΑΔΙΚΑΣΙΑ ΕΙΣΑΓΩΓΗΣ ΗΛΙΚΙΩΜΕΝΟΥ**

**ΣΤΟ ΔΗΜΟΤΙΚΟ ΓΗΡΟΚΟΜΕΙΟ ΧΑΝΙΩΝ**

***Προκειμένου να εισαχθεί ηλικιωμένος στο Δημοτικό Γηροκομείο Χανίων με βάση τον κανονισμό απαιτείται να ακολουθηθεί η παρακάτω διαδικασία :***

**Αίτηση** δήλωσης επιθυμίας του ηλικιωμένου (ή ατόμου του άμεσου οικογενειακού περιβάλλοντός του όταν εκείνος αδυνατεί), για την εισαγωγή του στο Δημοτικό Γηροκομείο Χανίων.

(Υπόδειγμα χορηγείται από το ίδρυμα).

**Προσκόμιση των ακόλουθων δικαιολογητικών :**

**Α΄ ΣΤΑΔΙΟ**

1. **« Ιατρική Γνωμάτευση εισαγωγής σε Μονάδα Φροντίδας Ηλικιωμένων »,** που θα συμπληρώνεται χειρόγραφα από Ιατρό. Στην γνωμάτευση θα περιγράφεται η κατάσταση της υγείας του ατόμου και θα αναλύεται η αναγκαιότητα εισαγωγής του σε δομή κλειστής Κοινωνικής Φροντίδας. Ο ιατρός δεν έχει σημασία αν είναι ή όχι συμβεβλημένος με τον ΕΟΠΥΥ.
2. Φωτοτυπία του δελτίου **αστυνομικής ταυτότητας** (2 όψεις).
3. **ΑΜΚΑ** επικυρωμένο μέσω ΚΕΠ
4. Φωτοτυπία **βιβλιαρίου κοινωνικής ασφάλισης (Α.Μ)**
5. Αντίγραφο **εκκαθαριστικού εφορίας + Ε9**
6. Πρόσφατο **πιστοποιητικό οικογενειακής κατάστασης**

**Β΄ ΣΤΑΔΙΟ**

1. Ιατρική γνωμάτευση από **Παθολόγο** για τις παθήσεις του ηλικιωμένου, τα φάρμακα που λαμβάνει και τη δοσολογία τους.
2. Ιατρική γνωμάτευση από **Καρδιολόγο** με τις παθήσεις του ηλικιωμένου, τα φάρμακα που λαμβάνει και τη δοσολογία τους.

Επισυνάπτεται **καρδιογράφημα** γνωματευμένο.

1. Ιατρική γνωμάτευση από **Νευρολόγο**, με τις παθήσεις του ηλικιωμένου και την αγωγή του.

**Επίσης, στη γνωμάτευση πρέπει να αναφέρεται ότι ο ηλικιωμένος μπορεί να συνυπάρξει αρμονικά με άλλους φιλοξενούμενους σε δομή κλειστής περίθαλψης.**

4. Ιατρική γνωμάτευση από **Οφθαλμίατρο.**

5. Γενικές εξετάσεις αίματος από **Μικροβιολόγο**.

Ο βασικός εργαστηριακός έλεγχος περιλαμβάνει:

Γενική αίματος, Γενική ούρων, Ουρία, σάκχαρο, κρεατινίνη, ουρικό οξύ, χοληστερίνη, τριγλυκερίδια, αλκαλική φωσφατάση, SGOT, SGPT, γ-GT, CPK, LDH, HDL, Na+, K+, HbsAg, HBeAg, Anti-Hbc, anti-Hbs, anti-Hbe, anti-HCV, Anti- HIV ,TSH , γλυκοζυλιωμένη , B12, φυλλικό οξύ , VitD, TKE, φερριτίνη ( + PSA στους Άνδρες )

(Εφόσον υπάρχει ειδικό νόσημα, ίσως απαιτηθούν συμπληρωματικές εξετάσεις).

6.Ακτινογραφία θώρακος **Γνωματευμένη**

**Μετά την ολοκλήρωση των παραπάνω σταδίων**  και την προσκόμιση των παραπάνω δικαιολογητικών , αφού έχει γίνει ο απαραίτητος έλεγχος από την Υπηρεσία και σύμφωνα με την υπ ΄αριθ. 7/2024/ΑΔΑ:6Ξ4Η691ΗΡ-Τ4Μ/382/14/02/2024 απόφαση του Δ.Σ. του Δημοτικού Γηροκομείου Χανίων, **συνεδριάζει πενταμελής επιτροπή,** προκειμένου να εξετάσει αν ο ηλικιωμένος πληροί τις προϋποθέσεις φιλοξενίας στο Ίδρυμα.

Απαραίτητη προϋπόθεση η **παρουσία** του ηλικιωμένου στην Επιτροπή .

Η Επιτροπή παρόλα αυτά έχει το δικαίωμα να απορρίψει την εισαγωγή βάση ιατρικών γνωματεύσεων χωρίς απαραίτητα την παρουσία του.

Με την σχετική γνωμοδότηση της παραπάνω επιτροπής, η εισαγωγή γίνεται με τελική απόφαση του Δ.Σ. του Ιδρύματος και εφόσον υπάρχει διαθέσιμη κλίνη .

**Σε περίπτωση που απαιτηθεί , η υπηρεσία μπορεί να ζητήσει διευκρινήσεις ή συμπληρωματικά στοιχεία, προκειμένου να μην απορριφθεί η αίτηση.**

Γνωστοποιούμε ότι άτομα που πάσχουν από **Alzheimer**, **άνοια** , **ψυχιατρικές παθήσεις** όπως : οργανικό ψυχοσύνδρομο, διπολική διαταραχή, σχιζοφρένεια ,μανιοκατάθλιψη κ.λ.π , κάνουν χρήση **εξαρτησιογόνων ουσιών**, πάσχουν ή είναι φορείς **μεταδοτικών νοσημάτων**, είναι **τυφλοί** ή έχουν **σοβαρή έκπτωση όρασης** , απαιτούν **μηχανική υποστήριξη** για να διατηρηθούν στη ζωή, είναι **κατάκοιτοι**, είναι σε **κώμα** ή φέρουν **πρόσθετα ιατρικά βοηθήματα**, τα οποία απαιτούν αλλαγή ή συντήρηση, δεν επιτρέπεται να εισαχθούν στο ίδρυμα .

Τέλος γίνεται γνωστό πως υπάρχει **περίοδος προσαρμογής ενός μηνός** του ηλικιωμένου από την ημέρα εισαγωγής του στη δομή. Σε περίπτωση που ο ηλικιωμένος για διάφορους λόγους αδυνατεί να προσαρμοστεί, το Δημοτικό Γηροκομείο έχει το δικαίωμα να ζητήσει την αποχώρησή του.